DA Den Europæiske Unions Tidende C 137/27

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter konventionelle flydende eller gasformige kulbrinter, benævnt »Parentis Maritime Sud-tilladelsen«)

(EØS-relevant tekst)

(2015/C 137/04)

Den 30. juni 2014 ansøgte selskaberne Red Rio Petroleum Ltd. (No. 69, 9 Albert Embankment, London SE1 7HD, Det Forenede Kongerige) og Saturn Petroleum Ltd. (TM Services (UK) Ltd., 5 Charterhouse Sq, London EC1M 6PX, Det Forenede Kongerige) om en eksklusiv tilladelse til i en periode på 5 år at efterforske konventionelle flydende og gasformige kulbrinter — benævnt »Parentis Maritime Sud-tilladelsen« — i departementerne Landes og Pyrénées-Atlantiques.

Tilladelsen omfatter et område afgrænset af de rette linjer mellem følgende toppunkter:

Toppunkt RGF93 (Le réseau géodésique français 1993, hvis nulmeridian går gennem Greenwich) A Skæringspunktet mellem parallellen 44°06′00″ og grænsen mellem den franske og den spanske eksklusive økonomiske zone B Skæringspunktet mellem parallellen 44°06′00″ og den franske atlanterhavskyst C Skæringspunktet mellem den franske atlanterhavskyst og den fransk-spanske grænse

Det således afgrænsede område dækker et areal på cirka 3 587 km2.

Indgivelse af ansøgninger og tildelingskriterier

Ansøgerne, der indgav ansøgningen for så vidt angår Parentis Maritime Sud, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i det ændrede dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française — af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française — af 3. juni 2006).

De konkurrerende ansøgninger stiles til ministeriet for økologi, bæredygtig udvikling og energi på nedenstående adresse. Der vil blive truffet afgørelse angående ansøgningen for så vidt angår Parentis Maritime Sud og de konkurrerende ansøgninger senest den 16. august 2016.

Betingelser og krav vedrørende udøvelse og ophør af aktiviteten

Ansøgerne henvises til artikel L. 161-1 og L. 161-2 i mineloven (code minier) og dekret nr. 2006-649 af 2. juni 2006 som ændret vedrørende minedrift, underjordisk oplagring og tilsynet med miner og underjordisk oplagring (den franske statstidende — Journal officiel de la République française — af 3. juni 2006).

Yderligere oplysninger kan fås ved henvendelse til ministeriet for økologi, bæredygtig udvikling og energi, Bureau exploration et production des hydrocarbures (Tour Séquoia, 1, place Carpeaux, 92800 Puteaux, Frankrig, tlf. +33 140819527).

Ovennævnte lovregler findes på Légifrance: http://www.legifrance.gouv.fr

(1) EFT L 164 af 30.6.1994, s. 3.